**Poziv roditeljima/skrbnicima za iskazivanje interesa za prijavu na Otvoreni poziv za dostavu projektnih prijedloga za “Osiguravanje školske prehrane za djecu u riziku od siromaštva (školska godina 2019./2020.)“**



 Ličko-senjska županija u suradnji sa osnovnim školama kao partnerima, priprema prijavu na Otvoreni poziv na dostavu projektnih prijedloga (bespovratna sredstva) za “Osiguravanje školske prehrane za djecu u riziku od siromaštva (školska godina 2019./2020.)“.

Svrha Projekta je osiguravanje kvalitetne i redovite prehrane najpotrebitije djece u cilju poboljšanja kvalitete života te smanjenja rizika od siromaštva i socijalne isključenosti. Projekt se financira iz Fonda europske pomoći za najpotrebitije (FEAD –a) u okviru Operativnog programa za/ili osnovnu materijalnu pomoć za razdoblje 2014./2020.

**Obvezan kriterij za određivanje ciljne skupine je dječji doplatak, odnosno**

* **djeca iz obitelji koja su korisnici prava na doplatak za djecu** (kriterij se dokazuje Rješenjem o priznavanju prava na doplatak za djecu i potvrdom o primitku doplatka za djecu).

**Molimo roditelje učenika koji ispunjavanju navedeni kriterij za uključivanje u Projekt osiguravanja besplatne školske prehrane za djecu u riziku od siromaštva u školskoj godini 2019./2020. da se obrate Školi, te da dostave potrebnu dokumentaciju najkasnije do 14.06. 2019. godine kojom se dokazuje da zadovoljavaju navedeni kriterij.**

**NAPOMENA: Kako bi učenik bio prihvatljiv za sudjelovanje u Projektu, školi je potrebno dostaviti dokaz o ispunjavanju kriterija, a na Projekt će se moći prijaviti samo oni učenici koji nisu ostvarili pravo na besplatan obrok po drugoj osnovi.**